"Използвай ума си и следвай сърцето си!“ – думите на проф. д-р Георги Лозанов, неврофизиолог, педагог, създател на признатата от ЮНЕСКО най-добра образователна система, бяха мото на тренинга.
Закони, принципи и средства на работа в сугестопедичната педагогическа система, проучване на вида интелигентност на учениците и насочване на учебната дейност към всяка от тях, развитие на умения за учене, развитие на мисловни умения, които да издигнат учебния процес на най-високите нива от таксономията на Блум, бяха част от разгледаните теми на обучението.
По време на обучението всеки учител потърси и преосмисли собствената си практика на прага на новата учебна година. Усвоени бяха много игри и практически занимания свързани с развитието на четенето и писането, функционалната грамотност на деца с майчин език, различен от българския. Въпреки трудностите и предизвикателствата, учителите и техните обучители планираха приложението на програмата в училище още през тази учебна година. Обсъдени бяха и новите държавни образователни стандарти, с които програмата е съобразена и разширява познанията на децата отвъд изискванията на ниво първи клас.
Всеки от преподавателите сподели вдъхновението и благодарността си от развивитието на своята практиката, обогатена с дидактични игри, истории, роли и табла, които заедно създадоха по време на курса, като подготовка за учебната година.
"Това са методи и инструменти, приложими в практиката още от първия учебен ден на 2016/17 учебна година" - споделиха участниците в края на обучението.
Център за предприемачество и обучение "Ринкър" към Фондация "BCause" започна програмата за подкрепа на учителите и образованието в региона заради установените негативни тенденции. В общината учат множество деца - билингви, които недостатъчно владеят бългaрски език, трудно усвояват учебния материал и затова мотивацията им да посещават училище намалява.
Подкрепата за учителите означава подкрепа и за учениците, с които работят. Подобряване на условията и качественото образованието доближава учебните стандарти до европейските, вдъхновява учители и мотивира деца. Така малките и средни училищата в региона могат да остават привлекателно място за децата, място предпочетено и от техните родители, много от които изкарват прехраната си далеч от родните места.
Училищата, включени в проекта са: ОУ „Любен Каравелов“, ОУ „Никола Вапцаров от гр. Попово и ОУ „Отец Паисий в село Водица и ОУ „Антон Страшимиров” в село Светлен.
Екипът на НЧ "Бъдеще сега 2006" бе ментор на тренинг-семинара. В края на обучението бяха събрани идеи и предложения за бъдеща съвместна работа през следващата учебна година.
Фондация BCause получи наградата "Златна ябълка" в категория "Благотворител"
Център Ринкър	Фондове	Стипендии	Предприемачество	Платформата	отговорна компания	Онлайн дарителство	Общности	обучение	деца	дарителство	Дарение	бизнес	COVID-19	BCause